# תשובה ותפילה

## הרב ישי בוכריס שליט"א

השיעור שוכתב ע"י תלמידים

אין שום ספק שהמצווה המיוחדת השייכת לעניינינו הינה מצוות התשובה.

נרצה לדבר על פן אחר של התשובה מאשר הפן המופיע ברמב"ם- וידוי, חרטה, קבלה בלב. נראה מן הראשונים שיש דרך מיוחדת ואחרת מאשר הדרך הקלאסית. נרצה לדבר על שתי דרכים עקרוניות בתשובה, מתוך המקורות.

מקור 1:

פרשת ניצבים: פרק ל' פס' ב: ושבת עד ה' אלוקיך ושמעת בקולו ככל אשר אנוכי מצווך היום, וכו'. ולאחר מכן מגיע השכר. לאחר השכר, בפס' ח: ואתה תשוב ושמעת בקול ה', ועשית את גל מצוותיו אשר אנוכי מצווך היום. לאחר מכן יש עוד חזרה על נושא השכר. לאחר מכן יש עוד דיבור על נושא התשובה לפי הרמב"ן, וזה גם הגיוני, מאחר וכל הפרשה עוסקת בנושא התשובה כמו שראינו.

השאלה היא מדוע שינם שני חלקים: שתי חזרות של מעשי תשובה וקבלת שכר.

מקור 2:

יש שני מדרשי חז"ל במדרש רבה- פרשה ח, העוסקת במצווה הזו. בספר דברים, המדרשים פותחים בהלכה העוסקת בנושא מסוים, ולאחר מכן הדרשן עושה קישור לפרשה.

א.

הלכה אדם מישראל שלא התפלל תפלת השחר או תפלת מוסף או תפלת המנחה. הרבה פעמים שלא פנה להתפלל או מקוצר שהיה עושה צרכיו או שהיה מהלך בדרך ושכח להתפלל אי זו שעה מותר לו להתפלל ויצא בה ידי חובתו כיצד הוא צריך לעשות כך שנו חכמים תפלת השחר עד חצות תפלת המנחה עד הערב תפלת הערב אין לה קבע. אבל של מוספין כל היום. אר"א שכח ולא התפלל תפלת המוסף ובא להתפלל תפלת המנחה מתפלל תפלת המנחה ואח"כ תפלת המוסף למה הכל בעתה מתבראת ותפלת הערב אין לה קבע עד שיעלה עמוד השחר למה שכן כתיב (משלי ח, יז): "אני אוהבי אהב ומשחרי ימצאני".

וכל מי שמתפלל ומכוון את לבו לתפלה סימן טוב לו שתפלתו נתקבלה שנאמר (תהלים י, יז): "תאות ענוים שמעת ה' וגו'".

גדולה היא התפלה לפני הקב"ה אמר ר"א רצונך לידע כחה של תפלה אם אינה עושה כולה חציה היא עושה. קין עמד על הבל אחיו והרגו יצאה גזירה (בראשית ד, יב): "נע ונד תהיה בארץ" מיד עמד ונתודה לפני הקב"ה שנאמר (שם, יג) "גדול עוני מנשוא" אמר לפניו רבש"ע כל העולם אתה סובל ולעוני אי אתה סובל כתבת (מיכה ז, יח): "נושא עון ועובר על פשע" סלח לעוני שהוא גדול. מיד מצא חסד לפני הקב"ה ונמנע ממנו נע חצי הגזירה שכן כתיב (בראשית ד, טז): "וישב בארץ נוד" מכאן אתה למד שגדולה התפלה לפני הקב"ה.

וכן חזקיהו הנביא [המלך] בשעה שא"ל (ישעיה לח, א): "צו לביתך כי מת אתה" מיד "ויסב חזקיהו פניו אל הקיר" א"ל הקב"ה "שמעתי את תפלתך וגו' והוספתי על ימיך חמש עשרה שנה" שכן כתיב (תהלים קמה, יט): "רצון יראיו יעשה ואת שועתם ישמע ויושיעם":

ההלכה עוסקת באיחור תפילה, ובשאלה האם להקדים מוסף למנחה (שאלה הרלוונטית מאוד לשמחת תורה בה מאחרים את מוסף), לאחר מכן במעלת כוונת התפילה, ובקבלתה ותוצאותיה של תפילה- הדוגמא המובאת היא תשובתו ווידויו של קין לאחר הריגת הבל, דוג' נוספת- חזקיה מלך יהודה בחוליו, שהוסיפו לאחר תפילתו 15 שנה, תפילה עושה מחצה ממה שהתפללו. מה קשה? מה הקשר לפרשה? בדרך כלל הדרשן מסביר על מה הוא מדבר, מהי התפילה הכתובה בפרשה? על איזו תפילה או פסוק הוא מדבר? הדרשן לא מפרש.. אמנם הרב לפעמים ממציא דברים, אך זהו הטקסט האמיתי.

תלמיד השומע שיעורים על מדרש אצל הרב, יודע שהרב סבור כי ברובדי התורה יש שיטות ניתוח שונות. ברמז והדרש, המצויים בין הפשט לסוד. יש מגמה של חז"ל לומר דברים בשתי רמות. העם הנמצאים בביהמ"ד, שעבדו כל היום, המעוניינים לשמוע דברים "קלים", המדרש יכול לדבר אליהם, ומעבירים מסרים חשובים, אך המדרש מטבעו הוא ברובד נסתר הרומז לדברים אחרים שהרי אינו פשט. התשובה לעניות דעתו של הרב טמונה בשאלות הפשוטות העולות מן המדרש. ולאחר שיישאלו השאלות יהיה ניתן ע"פ התשובות להגיע למסר של הדרשן. רש"י על הגמרא דומה מאוד למדרש. רש"י כתב את שיטתו בשני מישורים, תוס' קשה יותר מראשוני ספרד, שיטת רש"י לא ידועה, אך רש"י כתב את פירושו לכולם, ושיטתו טמונה בהשוואת פירושו של רש"י לפירוש הפשוט של הסוגיא. ההפרש ביניהן- המילים היתרות של רש"י הן המפתח להבנת שיטתו.

לכן, השאלה המתבקשת מאוד היא מה הקשר בין המדרש- נושא התפילה, לפרשה.

צריך לדעת שהדרשן בא לדבר על קושי מסוים בפרשה, לוגי, אמוני, תחבירי. הדרשן עונה עליו בדרך של דרש, אך זו תשובה על כל פנים.

ההלכה הבאה-

ב.

"כי המצוה הזאת".

הלכה אדם מישראל שעומד לקרות בתורה כיצד מברך כך שנו חכמים הפותח והחותם בתורה מברך לפניה ולאחריה ומנין שטעונה ברכה לפניה ולאחריה שכתוב (תהלים קיט, יב): "ברוך אתה ה'" ואח"כ "למדני חקיך" הרי ברכה לפניה.

ומנין שטעונה ברכה לאחריה. א"ר שמואל בר נחמן בשם ר' יונתן שכתוב אחר השירה (דברים לג, א): "וזאת הברכה" מששנה להן את התורה ואח"כ בירך הרי ברכה לאחריה.

ד"א אמר הקב"ה אם נזקקת לברכתה של תורה אף אני מברך אותך שנאמר (שמות כ, כא): "בכל המקום אשר אזכיר את שמי וְגוֹ'". ד"א רבנן אמרי אמר הקב"ה אם ברכת את התורה לעצמך את מברך מנין שנאמר (משלי ט, יא): "כי בי ירבו ימיך ויוסיפו לך שנות חיים".

ואם תאמרו שמא לרעתכם נתתי לכם את התורה לא נתתי אותה לכם אלא לטובתכם שמלאכי השרת נתאוו לה ונעלמה מהן שנאמר (איוב כח, כא): "וְנֶעֶלְמָה מֵעֵינֵי כָּל חָי" אלו החיות "וּמֵעוֹף הַשָּׁמַיִם נִסְתְּרָה" אלו המלאכים מנין שנאמר (ישעיה ו, ו): "ויעף אלי אחד מן השרפים" א"ל בני ממלאכי השרת היא נפלאת אבל מכם אינה נפלאת מנין ממה שקרינו בענין "כִּי הַמִּצְוָה אֲשֶׁר אָנֹכִי מְצַוְּךָ הַיּוֹם לֹא נִפְלֵאת הִיא מִמְּךָ":

השאלה האם הדרשן דורש את הפסוק- " כי המצווה הזו" על נושא התורה, ולא על נושא התשובה. והתורה הזו ע"פ הדרשן היא מאוד חשובה, עד שהמלאכים מאוד רצו אותה, והיא לטובתך ע"פ רצון המלאכים. וברכת התורה נלמדת מברכתו של משה- וזאת הברכה".

שאלות:

* משה לא בירך ברכת התורה?! הוא בירך את עם ישראל??
* התורה לרעתם של עמ"י? ברור שלטובתם. שאל פעם הרב אושר וייס בשיעורו, שלאחר כל הניסים שעברו על עמ"י ביציאתם ממצרים מדוע שלא ירצו לקבל את התורה. לדעתו של הרב, במקום השאלות, שם גם המסר של הדרשן.

מקור 3- שם משמואל.

"לא בשמים היא"- רש"י פירש שהיית חושב לעלות לשמים לשמור התורה. אומר השם משמואל שמגיעים ועולים לשמים ע"י שמירת הברית. הכוונה של עליה לשמים היא עליה בעניינים רוחניים, ולא עליה פיזית. מדובר על עבודה קשה בעניינים רוחניים, עליה לשמים היא קידוש החומר ועשיה לשם שמיים. ברית המילה הינה המצווה הקלאסית בה מראה האדם שהוא עבד של הקב"ה- ע"פ הרמב"ם המצווה מראה את חותם האדון בגוף העבד.

הפרשנות הזו של עליה לשמים, הינה פרשנות אחת, הנוגעת באחת הדרכים, הדרך מצויה בחז"ל בהרבה מאוד מקורות- התורה עובדת ופועלת בצורה של קידוש החומר ולא התנזרות- אכילה, שבת, יחסי איש ואשתו.

(מקור 4)- דוגמא לכך. מראה כי יש צורך להתשמש בחומר לצורך עבודת ה.

(מקור 6)- אשר ברא אלוקים לעשות". מה לעשות? חסר המשפט. מסביר הרש"ר הירש- האדם הוא המשלים את הבריאה. בשיפור העולם ותיקונו. ע"י עבודת ה' ופיתוח ושכלול הבריאה.

(מקור מיוחד המראה את השתתפות האדם במעשה הבריאה)- מקור 11:

"נכון כיסאך מאז"- אז ישיר משה". כאשר אמרו שירת הים, הקב"ה היה מלך, אך עמד ולא ישב. המדרש מביא את המשל למלך שעשה מלחמה וניצח ועשוהו אגוסטוס.

(מקור 12- שפת אמת)- היכן ניכרה ישיבתו של הקב"ה על שפת הים? עד עכשיו יצאו ישראל ממצרים בחסד גמור, לא היה מגיע להם. ואתה הרם את מטך", "אתה" רומז ליוזמה אנושית, במסורה מובא ש-5 פעמים מובאת המילה "ואתה" במינוח הזה, ובכל הפעמים יש יוזמה אנושית בפעולה אלוקית. וכך התיישבה מלכותו של הקב"ה, עמ"י-אדם סייע לעשיה האלוקית המשלימה את העשייה האלוקית.

עד כאן זוהי הקדמה לשיעור- זוהי שיטה ידועה.

יש חלק שני (נדלג כאן..)

מה שחז"ל אומרים לגבי תלמוד תורה. בתלמוד תורה כתוב-

מקור 17:

דרשה בפרשת תרומה- על כך שהקב"ה מכר את התורה והגיע עם התורה לגור עם עמ"י.

שאלה:

* מדוע אי אפשר שיהיה העתק? למה צריך להימכר עם התורה?

זהו בוודאי המסר שהדרשן רוצה להעביר.

כאשר הקב"ה נתן לעמ"י את התורה הוא נתן להם שליטה על התורה, לגמרי לבד. ישיבה של מטה קובעת את הפשט בתורה. האדם לא משתתף בפירוש התורה עם הקב"ה. האדם שליט יחידי.

מקור 19-

תנורו של עכנאי, יוצאת בת קול, וחכמים משיבים בפסוק מפרשתינו, הפסוק שלנו: לא בשמיים היא". אין שותף.

מקור 18:

מחלוקת רבי אליעזר וחכמים במכשירי מילה בשבת. במגיפה בה מתו ילדים במגיפה, בעירו של ר"א לא מתו. מאחר והיו מחבבים את המילה.

שאלה:

* מדוע חכמים לא חזרו בהם, הרי הקב"ה עושה להם נס?

תשובה: אלא חכמים סברו שהם הצודקים, על אף הראיה הניסית.

תפילין של ר"ת, כיום זו קרקפתא דלא מנח תפילין. אך ר"ת:

מקור 22: הקדמת קצות, ומופיע גם בשב שמעתתא.

אמת מארץ תצמח:

אמר הקב"ה, מה שיגידו בארץ שזו האמת, יקבל ה' כאמת. אילו ישאלו את ה' מה הפשט, הוא יענה. אך האמת משתנה ע"פ פסקת של חכמים ומדור לדור- לפי הפסיקה. בדורו של ר' אליעזר הייתה ההלכה שבאתרו של ר"א מחללים שבת למכשירי מילה, אך במקומות אחרים האמת הינה אחרת- ע"פ קביעתם של חכמים החולקים.

גם במקרה של טעות- זו האמת לאותו הזמן, כל עוד החתירה היא לאמת.

זו שליטה מוחלטת על התורה, ולא השתתפות.

החלק הזה שבתורה הוא אנטי-תזה לתפילה.

התפילה הינה חיי שעה- עוזבים חיי עולם ועוסקים בחיי שעה, מבקשים על כל צורכינו. התפילה היא ברובד הראשוני- השתתפות האדם עם הקב"ה בבריאה. יש צורך בעשייה, בקידוש החומר.

ר' יונה מביא 15 דרכים של תשובה. דרך אחת מרכזית היא של התפילה. אך יש עבירות שהדרך לתקן היא ע"י התורה.

בתפילה היא השתתפות עם הקב"ה. בדרך התורה אדם אומר שהוא רוצה לשלוט. לא להשתתף, להיות יותר אקטיבי. דרך התשובה הזו תקבע מה התורה אומרת- קביעת המסרים הנכונים בתורה.

ותן חלקינו בתורתיך"- דורש הרב, שהחלק שלנו, ההבנה שלנו שתיכנס לתורה האמיתית.

הפסוק שמדבר על שתי דרכים, עם שתי החזרות, מדבר על שתי הצורות הללו של התשובה. יש אלו המשתפים את ה', מקדשים את החומר. ויש את העובדים בדרך אחרת, החוזרים בתשובה בדרך אחרת.

לימוד תורה היא יצירה אנושית, שלאחר מכן הקב"ה מסכים עימה אח"כ. תורה היא עבודת האדם- הברכה על התורה היא בעצם ברכה על הבנה אנושית. לכן ניתן להסביר את הפרשנות במדרש על וזאת הברכה- משה המברך את עם ישראל מברך על התורה.